Kris Kristofferson

Amhránaí agus aisteoir ab ea Kris Kristofferson (a rugadh ar an 22 Meitheamh 1936, i mBrownsville, Texas, agus a d'éag ar an 28 Meán Fómhair 2024  i Haváí).  
clé|mion|1978
clé|mion|Kris Kristofferson, Féile South by Southwest Festival 2006.

 Beatha 
clé|mion|A Star Is Born (1976)
In Brownsville, Texas, in 1936 a saolaíodh Kris Kristofferson ach bhog sé ó áit go háit nuair a bhí sé ina leanbh mar gur saighdiúir in Arm Mheiriceá ab ea a athair.

Ba polymath nó ileolaí a bhí in Kris. Múinteoir, scríbhneoir, píolóta heileacaptar le gradam, scoláire Rhodes ag Oxford, sular thosaigh a ghairm sa gceol, fiú.

Ba ghníomhaí é chomh maith – bhí sé páirteach i bhfeachtas i gcoinne Ronald Reagan agus Poblachtánaigh eile.

Fear mór ban a bhí ann. In 1961, phós Kristofferson  Frances "Fran" Mavia Beer. Chuaigh sé amach leis an amhránaí  Janis Joplin, 1969-1970. Phós sé an t-amhránaí Rita Coolidge in 1973. Ansin phós sé Lisa Meyers in 1983.  Bhí ochtar clainne air.

Bhásaigh Kristofferson ina theach cónaithe i Haváí  ar an 28 Meán Fómhair 2024. Bhí sé 88 bliain d'aois. Maireann a thríú bean chéile agus a ochtar clainne.

 Amhránaíocht 
D'eisigh Kristofferson a chéad cheirnín singil Golden Idol i 1967 agus a chéad albam Kristofferson i 1970. 

Cé gur mhinice ag canadh ar cheirnín agus ar an stáitse ina aonar, chan sé freisin in éindí le hamhránaithe eile, The Highwaymen ina measc – scothghrúpa a raibh Johnny Cash, Waylon Jennings agus Willie Nelson páirteach ann chomh maith. Scríobh sé cuid mhaith amhrán freisin, dó féin agus d'amhránaithe eile araon.

Bhí scéalta sna hamhráin go minic:

 B’í Bobby de chuid "Me and Bobby McGee" rúnaí leis an gceannaire Monument, Fred Foster – mheas Kris go raibh ceol san ainm agus roinn sé an chreidiúint scríbhneoireachta léi mar ionspráid – Kristofferson/Foster atá ar an lipéid fós.
 "To Beat the Devil" – amhrán scríofa fé Johnny Cash – a chuimhnigh ar am nuair a bhí Cash ina "a great and wasted friend of mine" ach a canadh nuair ná raibh Cash 'wasted’ a thuilleadh.

Tháinig an t-albam deiridh uaidh The Cedar Creek Sessions in 2016.

 Aisteoireacht 
Bhí ceann den dá phríomhpháirt ag Kris Kristofferson sa scannán A Star is Born in éindí le Barbra Streisand i 1976 agus bhí sé i scannáin leis na stiúrthóirí Sam Peckinpah agus Martin Scorsese freisin. Bhí an phríomhpháirt aige chomh maith sa scannán fíorchostasach Heaven's Gate leis an stiúrthóir Michael Cimino.

Bhuaigh sé an gradam Aisteoir is Fearr i gCoiméide nó Ceoldráma sna gradaim Golden Globe i 1977.

 In Éirinn 
Bhí an-tóir ar cheol Kristofferson in Éirinn agus is iomaí cuairt a thug sé ar an tír seo i gcaitheamh a shaoil.

 Tagairtí 

Catagóir:Ceoltóirí Meiriceánacha
Catagóir:Daoine a rugadh i 1936
Catagóir:Básanna in 2024
Catagóir:Buaiteoirí gradam Aisteoir is Fearr i gCoiméide nó Ceoldráma sna gradaim Golden Globe
Catagóir:Aisteoirí Meiriceánacha